SABUY กำไรปี 63 โต 76% แจกปันผล 0.03 บ.-ลุยเพิ่มทุน รองรับวอร์แรนต์
SABUY กำไรปี 63 โต 76% แตะ 102.06 ลบ. จากปีก่อน 57.99 ลบ. แจกปันผล 0.03 บ. ขึ้น XD 27 เม.ย.64 จ่าย 14 พ.ค.64-ลุยเพิ่มทุน รองรับวอร์แรนต์
SABUY กำไรปี 63 โต 76% แตะ 102.06 ลบ. จากปีก่อน 57.99 ลบ. แจกปันผล 0.03 บ. ขึ้น XD 27 เม.ย.64 จ่าย 14 พ.ค.64-ลุยเพิ่มทุน รองรับวอร์แรนต์
23 ก.พ. 2564

บริษัท สบาย เทคโนโลยี จำกัด (มหาชน) หรือ SABUY รายงานผลการดำเนินงานประจำปี 2563 สิ้นสุดวันที่ 31 ธ.ค. 2563 ดังนี้

โดยผลการดำเนินงานประจำปี 2563 มีกำไรเพิ่มขึ้น เนื่องจากรายได้จากการขายและให้บริการเพิ่มขึ้น 170.43 ล้านบาท หรือคิดเป็นร้อยละ 16.11 จากปีก่อนหน้า โดยมีสาเหตุมาจากการเพิ่มขึ้นของรายได้จากการขายสินค้าผ่านตู้จำหน่ายสินค้าอัตโนมัติ
ขณะเดียวกันที่ประชุมคณะกรรมการบริษัท เมื่อวันที่ 22 ก.พ.2564 มีมติอนุมัติจ่ายปันผลจากงวดดำเนินงานวันที่ 1 ม.ค. 2563 ถึงวันที่ 31 ธ.ค. 2563  เป็นเงินสด  0.03 บาทต่อหุ้น กำหนดขึ้นเครื่องหมาย XD วันที่ 27 เม.ย.2564 และกำหนดจ่ายเงินปันผลวันที่ 14 พ.ค.2564
รวมทั้งอนุมัติการออกและเสนอขายใบสำคัญแสดงสิทธิที่จะซื้อหุ้นสามัญเพิ่มทุนของบริษัทฯ (SABUY-W1) จำนวนรวมไม่เกิน 102,750,000 หน่วย ทั้งนี้ โดยการออกและเสนอขายใบสำคัญแสดงสิทธิ (SABUY-W1) ครั้งนี้จะเป็นออกและเสนอขายโดยไม่คิดมูลค่า เพื่อจัดสรรให้แก่ผู้ถือหุ้นเดิมของบริษัทฯ ตามสัดส่วนการถือหุ้นที่ผู้ถือหุ้นแต่ละรายถืออยู่ (Rights Offering) ดังนั้นบริษัทฯ จะทำการเพิ่มทุนเพื่อรองรับการใช้สิทธิของใบสำคัญแสดงสิทธิ(SABUY-W1) ดังกล่าวจำนวนไม่เกิน 102,750,000 หุ้น (ร้อยละ 10.22 ของจำนวนหุ้นที่จำหน่ายได้แล้วทั้งหมดของบริษัทฯ) โดยอัตราส่วนการจัดสรรใบสำคัญแสดงสิทธิกรณีนี้ ผู้ถือหุ้นเดิม 10 หุ้นสามัญเดิมจะได้รับใบสำคัญแสดงสิทธิจำนวน 1 หน่วยใบสำคัญแสดงสิทธิ (10:1) และในกรณีที่มีเศษให้ปัดทิ้ง และมีอัตราการใช้สิทธิตามใบสำคัญแสดงสิทธิ 1 หน่วยใบสำคัญแสดงสิทธิต่อ 1 หุ้นสามัญ โดยใบสำคัญแสดงสิทธิจะมีอายุ 3 ปีนับแต่วันที่ออกใบสำคัญแสดงสิทธิ และมีราคาใช้สิทธิเท่ากับ 3.25 บาทต่อหุ้น